In nomine Domini amen. Anno Incarnationis eiusdem millesimo ducentesimo septuagesimo primo mense decembri ego Dominicus Gerboz de Marcennaio ego Maria uxor eius ego Maria mater ipsius Dominici et ego Adelina predicti Dominici sororia et nos Renaudus Sybilla et Tieconoz liberi Monini Gerreal notum facimus omnibus presentes litteras inspecturis quod nos prouida deliberatione non in aliquo circonuenti pro nostris utilitatibus uendidimus concessimus et quittauimus in hereditatem perpetuam uiris uenerabilibus et religiosis abbati et conuentui Sancti Stephani Diuionensis uidelicet nos Dominicus Maria uxor Maria mater et Adelina sororia ipsius Dominici petiam unam uinee sitam in territorio de Marcennay ubi dicitur es Crais supra Argillieres inter uineas ipsorum abbatis et conuentus hinc inde pretio uiginti quinque solidorum monete Uiennensis de quibus a dictis abbate et conuentu recepimus et habuimus solutionem integram in pecunia numerata. Et nos Renaudus Sybilla et Tiecenoz petiam unam uinee sitam in dicto territorio inter uineas ipsorum abbatis et conuentus hinc inde pretio uiginti quinque solidorum monete predicte de quibus ab eisdem abbate et conuentu recepimus et habuimus solutionem integram in pecunia numerata. Et propter hoc nos omnes predicti de dictis duabus petiis uinearum nos deuestientes omnino dictos abbatem et conuentum per manum uenerabilis et religiosi uiri domini Amidei tunc abbatis Sancti Stephani predicti corporaliter inuestiuimus et in plenum dominium et possessionem corporalem induximus et tenemur et promittimus sub expressa bonorum obligatione mobilium et immobilium presentium et futurorum omnium ubicumque existentium et per sacramentum nostrum pro nobis et nostris heredibus quos ad hoc obligamus prestitum super sancta Dei euangelia corporale garantire dictis abbati et conuentui et eorum successoribus perpetuo contra omnes uidelicet nos Dominicus uxor; mater et sororia quilibet insolidum petiam uinee superius a nobis uenditam et nos Renaudus Sybilla et Tiecenoz quilibet insolidum petiam uinee superius a nobis uenditam promittimus autem nos omnes predicti sub obligatione bonorum et uirtute iuramenti predictorum nos pro dictis abbate et conuentu semper et ubique locorum et in omni curia contra personas omnes opponere propter hoc et respondere propriis sumptibus et honus litis in nos pro eis suscipere quam cito et quotienscumque super hoc uocati fuerimus sine diebus et indutiis exigendis et eos inde conseruare mobis omnibus indempnes si qui contra uenire uolentes apparerent quod absit et in nullo contraire de cetero per nos uel per alios uerbo uel facto seu consensu uel iure seu consuetudine uel modo alio qualicumque. Renuntiantes in hoc facto sub uirtute prestiti iuramenti exceptioni dicte pecunie non recepte et integre non habite exceptioni minoris pretii exceptioni doli in factum lesionis et circonuentionis in aliquo omni auxilio iuris canonici et ciuilis et consuetudinis et facti omnibus iuribus in fauorem mulierum introductis et omnibus que contra presens instrumentum uel factum possent obici seu dici que omnia uolumus habere pro enumeratis specialiter et expressis et iuridicenti generalem renuntiationem non ualere. In cuius rei testimonium et munimen perpetuum litteris presentibus sigilla uirorum uenerabilium domini Petri decani capelle ducis et magistri Alberici decani Christianitatis Diuionensis supplicauimus et obtinuimus apponi. Actum anno et mense predictis.